
Vă înaintăm, alăturat, Raportul comun asupra proiectului de Lege pentru ratificarea Tratatului privind stabilitatea, coordonarea și guvernanța în cadrul Uniunii Economice și Monetare între Regatul Belgiei, Republica Bulgaria, Regatul Daemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Italiana, Republica Cipru, Republica Letonia, Republica Lituania, Marele Ducat de Luxemburg, Ungaria, Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacia, Republica Finlanda și Regatul Suediei, semnat la Bruxelles, la 2 martie 2012, trimis Comisiei pentru buget, finanțe și bănci, Comisiei juridice, de disciplină și imunități și Comisiei pentru politică externă pentru dezbatere în fond cu adresa nr. PL.x 39 din 2 aprilie 2012.
                  PREŞEDINTE,

  PREŞEDINTE, 
                p.PREŞEDINTE,

Maria Eugenia BARNA            Daniel BUDA                     Marius ROGIN 
                SECRETAR,                        SECRETAR,                       SECRETAR,

                 Nicolae BUD              Gabriel ANDRONACHE          Alin POPOVICIU

	COMISIA PENTRU BUGET,
 FINANŢE  ŞI BĂNCI

                Nr.22/62/23.04.2012
	COMISIA JURIDICĂ, 

DE DISCIPLINĂ ȘI IMUNITĂȚI

  Nr.31/187/02.04.2012

	COMISIA PENTRU

POLITICĂ EXTERNĂ
              Nr.33/255


RAPORT COMUN
asupra

proiectului de Lege  pentru ratificarea Tratatului privind stabilitatea, coordonarea și guvernanța în cadrul Uniunii Economice și Monetare între Regatul Belgiei, Republica Bulgaria, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Italiana, Republica Cipru, Republica Letonia, Republica Lituania, Marele Ducat de Luxemburg, Ungaria, Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacia, Republica Finlanda și Regatul Suediei, semnat la Bruxelles, la 2 martie 2012
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanțe și bănci, Comisia juridică, de disciplină și imunități și Comisia pentru politică externă au fost sesizate, spre dezbatere, în fond, în procedură de urgenţă, cu proiectul de Lege pentru ratificarea Tratatului privind stabilitatea, coordonarea și guvernanța în cadrul Uniunii Economice și Monetare între Regatul Belgiei, Republica Bulgaria, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Italiana, Republica Cipru, Republica Letonia, Republica Lituania, Marele Ducat de Luxemburg, Ungaria, Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacia, Republica Finlanda și Regatul Suediei, semnat la Bruxelles, la 2 martie 2012.
Prin obiectul  său de reglementare,  proiectul de act normativ se încadrează în categoria legilor ordinare, iar în aplicarea dispoziţiilor art.75 alin. (1) din Constituţia României, republicată,  Camera Deputaţilor este prima Cameră sesizată.
Consiliul Legislativ a avizat favorabil cu observații și propuneri proiectul de lege, conform avizului nr.217 din 20 martie 2012.

Senatul este Cameră Decizională.
Proiectul de lege are ca obiect de reglementare ratificarea Tratatului privind stabilitatea, coordonarea și guvernanța în cadrul Uniunii Economice și Monetare între Regatul Belgiei, Republica Bulgaria, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Italiana, Republica Cipru, Republica Letonia, Republica Lituania, Marele Ducat de Luxemburg, Ungaria, Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacia, Republica Finlanda și Regatul Suediei, semnat la Bruxelles, la 2 martie 2012.
Proiectul de act normativ a fost inițiat în urma semnării de către România, în marja Consiliului European de la Bruxelles, la 2 martie 2012, a Tratatului privind stabilitatea, coordonarea și guvernanța în cadrul Uniunii Economice și Monetare. 
Proiectul de act normativ introduce acest Tratat în cadrul Uniunii Economice și Monetare, acord internațional interguvernamental, în ordinea juridică internă a României.

Tratatul va intra în vigoare la 1 ianuarie 2013 cu condiția ratificării de 12 state membre ale zonei euro sau în prima zi a lunii următoare depozitării ultimului instrument de ratificare de către al 12-lea stat membru al zonei euro, aplicându-se data care intervine mai întâi.
Tratatul vizează întărirea disciplinei fiscale, având ca principalele elemente:

· Poziția bugetară trebuie să fie echilibrată sau în excedent. Această regulă se consideră a fi îndeplinită dacă soldul structural anual respectă obiectivul bugetar pe termen mediu (MTO), cu o limită inferioară a deficitului structural de 0,5% din PIB, la prețurile pieței;
· Deficitul structural poate avea o valoare mai mare decât cea specificată mai sus, până la maxim 1% din PIB, dacă nivelul datoriei publice este semnificativ sub 60% ;

· Regula bugetară se introduce prin dispoziții  naționale cu forță  juridică obligatorie și caracter permanent, de preferință constituționale;
· Statele care fac obiectul unei proceduri de deficit excesiv instituie  un program de parteneriat bugetar și economic cu caracter obligatoriu;
· Statele se angajează să transmită Comisiei Europene și Consiliului rapoarte ex ante referitoare la planurile lor privind contractarea de datorie publică;

· Statele membre non-euro care au ratificat acest Tratat vor participa la Summit-urile euro privind competitivitatea pentru părțile contractante și regulile fundamentale care i se vor aplica în viitor, dacă este cazul, la discuțiile specifice legate de implementarea acestui tratat.

Tratatul privind stabilitatea, coordonarea și guvernanța în cadrul Uniunii Economice și Monetare prevede în domeniul datoriei publice (calculate conform metodologiei UE) următoarele:

· În cazul în care raportul dintre datoria publică și produsul intern brut al unei părți contractante depășește valoarea de referință de 60% din PIB, partea contractantă respectivă reduce această datorie cu o rată medie de o douăzecime pe an, ca rată de referință;

· Părțile contractante transmit ex ante Consiliului Uniunii Europene și Comisiei Europene rapoarte referitoare la planurile lor de contractare a datoriei publice.
Aplicarea prevederilor mai sus-menționate de România nu presupune acțiuni de întreprins în perioada imediat următoare, deoarece:
· Ponderea datoriei publice în PIB, înregistrată la sfârșitul anului 2011 este de 33,4% din PIB, iar prognoza pe termen mediu relevă faptul că acest indicator se va situa sub 34,0%  din PIB, ca urmare a unor deficite bugetare prognozate sub 3% (cca.2% din PIB);

· Dacă în următorii 5 ani, România va înregistra creșteri economice reale medii de 2%/an, își menține datoria publică sub 40% din PIB, dacă respectă un deficit bugetar de -3% din PIB ESA95 în fiecare an. 

Tratatul reprezintă o înțelegere internațională, încheiată la nivel de stat, care, prin obiectul său de reglementare, intră sub incidența art.19 din Legea nr.590/2003 privind tratatele,  urmând a fi supus spre ratificare, prin lege, Parlamentului.

În conformitate cu prevederile art.61 şi art.63 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină și imunități, Comisia pentru politică externă și Comisia pentru buget, finanțe și bănci  au examinat proiectul de lege sus menţionat, în şedinţe separate, în data de
 10 aprilie 2012, 23 aprilie 2012 respectiv 24 aprilie 2012.
Din numărul total de  membri ai Comisiei pentru buget, finanțe și bănci  au participat la dezbateri 17 deputaţi din totalul de 33 membri ai comisiei. La dezbaterile Comisiei juridice, de  disciplină și imunități au participat 12 deputați din totalul de 23 membri. La dezbaterile Comisiei pentru politică externă au participat 12 deputați din totalul de 22 membri.

 La dezbaterile  Comisiei pentru politică externă au participat, în conformitate cu prevederile art.55 din Regulamentul Camerei Deputaţilor, din partea Ministerului Afacerilor Europene, doamna Oana Cîrstena, consilier superior şi doamna Cătălina Constantin, consilier  pentru afaceri europene iar la dezbaterile Comisiei juridice, de disciplină și imunități a participat din partea Ministerului Afacerilor Europene, domnul Răzvan Horațiu Radu, subsecretar de stat.


În urma examinării actului normativ şi a opiniilor exprimate de către membrii celor trei comisii, s-a hotărât, cu majoritate de voturi, adoptarea proiectului de Lege pentru ratificarea Tratatului privind stabilitatea, coordonarea și guvernanța în cadrul Uniunii Economice și Monetare între Regatul Belgiei, Republica Bulgaria, Regatul Daemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Italiana, Republica Cipru, Republica Letonia, Republica Lituania, Marele Ducat de Luxemburg, Ungaria, Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacia, Republica Finlanda și Regatul Suediei, semnat la Bruxelles, la 2 martie 2012, în forma adoptată de Guvern.
PREŞEDINTE,



PREŞEDINTE,



p.PREŞEDINTE,

                 Maria Eugenia BARNA                                    Daniel BUDA                                    Marius ROGIN
                        SECRETAR,                                              SECRETAR,                                      SECRETAR,

                          Nicolae BUD                                    Gabriel ANDRONACHE                      Alin POPOVICIU

                  Consilier parlamentar,                                               Consilier parlamentar,                                           Consilier parlamentar,                                       
                  Luminița Ghiorghiu                                                   Ciprian Bucur                                                        Ozana Rădulescu

